Concret, DNA susține că, în anul 2013, Bădescu, în calitate de primar al Ploieștiului și ordonator principal de credite, instigat de Sebastian Ghiță, a acordat ilegal clubului Asesoft Ploiești — deținut de Ghiță — o finanțare nerambursabilă suplimentară de la bugetul local în sumă de 1.500.000 lei. În schimbul acestei finanțări, Bădescu ar fi primit de la Ghiță o casă în Ploiești, în valoare de peste un milion de lei.